'Vergifnis nou nodig' | Netwerk24
'Vergifnis nou nodig'
Deur Anena Burger 15 Oktober 2020 06:05
Honderde mense van tot Upington en Pofadder het die roudiens vir Leon Brits (41), 'n hotelier en deeltydse boer, in Marchand op die oewer van die Oranjerivier bygewoon.
Brits is op 7 Oktober by sy huis in Pofadder oorrompel en vermoor. Hy is verskeie kere met 'n mes in sy bors gesteek en vermoedelik ook met sy hond se ketting gewurg voordat hy na die onderdakswembad gesleep is.
Sy vrou, Suretha, het op sy lyk in die swembad afgekom.
Die roudiens is deur Pickard Henn, 'n geestelike leier van Upington, waargeneem.
Henn sê die belangrikste boodskap vir die huidige onstuimige tye in die land is vergifnis. Hy het ook verwys na emosies wat op Dinsdag 6 Oktober by die hof in Senekal oorgekook het.
Twee Boesmanlandse boere het ná die moord 'n beloning van R50 000 uitgeloof vir inligting wat tot die inhegtenisneming van die moordenaars sou lei.